
Skener i skeniranje 

Skener (engl. scanner)\e uređaj koji služi za digitalizaciju fotografija, crteža i transparentnih medija 
(npr. negativ filma, dijapozitiv, prozirnica itd.). Skeniranje je postupak kojim se slika pretvara u oblik 
pogodan za obradu, pohranu i prijenos pomoću računala. Obično je riječ o slikama na papiru koje 
treba unijeti u računalo. Digitalizirana slika se rabi primjerice u dizajnu, stolnom izdavaštvu (engl. 
desktop publishing, DTP) ili raspoznavanju teksta (engl. optical character recognition, OCR). 

Vrste skenera 

Tri osnovne vrste skenera su: ručni, plošni i rotacijski. Ručni postoje u nekoliko oblika: mali skeneri 
slični olovci za skeniranje teksta ili crtičnog koda (engl. barcode) i uređaji malo veći od miša. 
Značajke ručnih skenera su niska cijena i relativno niska kvaliteta. Postoje crno-bijeli i u boji, 
razlučivosti do najviše 400 točaka po palcu (engl. dots per inch, dpi), a obično imaju najviše osam 
bita po boji. Ručni skeneri se danas rabe uglavnom kao čitači crtičnog koda (engl. barcode), dok 
se za digitalizaciju slika više ne rabe. Plošni skeneri (engl. flatbed scanner) su najpopularniji, a 
zbog činjenice da se drže na stolu pored računala zovu se i stolni skeneri. S gornje strane imaju 
staklenu plohu na koju se stavlja predložak. Skener ima izvor svjetlosti (ako se radi o reflektivnom 
predlošku s donje, a ako je riječ o transparentnom predlošku s gornje strane) i optički sustav koji 
dovodi rezultirajuću svjetlost do fotoosjetljivih elemenata. Stolnih skenera ima crno-bijelih i u boji, a 
format im je najčešće A4 ili rjeđe A3. Razlučivost stolnih skenera je do 1200 dpi, a rabe najčešće 
12 bita po boji. Stolni skeneri danas su najrasprostranjenija vrsta skenera. Rotacijski su skeneri 
skupi, a razlučivosti su od 2400 do 9600 dpi. Predložak se lijepi na prozirni šuplji valjak (bubanj) 
koji rotira i pomiče se u smjeru osi rotacije. Na rotacijskom skeneru mogu se skenirati samo 
savitljivi predlošci. Rotacijski skeneri rabe se za profesionalnu primjenu gdje je potrebna vrhunska 
kakvoća skeniranja. 

Format skenera 

Format skenera govori o tome koliko se veliki predložak može odjednom skenirati. Format plošnih 
skenera je A4 ili iznimno A3 i veći. 

Razlučivost skenera 

Razlučivost (rezolucija, engl. resolution) je najvažnija značajka skenera. Izražava se brojem točaka 
po palcu (engl. dots per inch, dpi). Kod stolnog skenera horizontalna razlučivost određena je 
brojem točaka na fotoosjetljivom elementu. Vertikalna razlučivost ovisi o preciznosti kojom skener 
može pomicati glavu uzduž predloška. To znači da stolni skener može imati različitu razlučivost u 

horizontalnom i vertikalnom smjeru. Kod rotacijskog skenera ne postoji fizičko ograničenje 
razlučivosti koje bi bilo analogno s ograničenjem koje postavljaju fotoosjetljivi elementi kod stolnih 
skenera. Razlučivost ovisi samo o preciznosti mehanizma za pomicanje bubnja. Horizontalna 
razlučivost (razlučivost "oko bubnja") ovisi o brzini rotacije, a vertikalna razlučivost ovisi o 
preciznosti pomicanja bubnja u smjeru osi rotacije. 

Proizvođači često ističu dvije različite razlučivosti: interpoliranu i optičku. Interpolirana razlučivost je 
ona koju skener ili upravljački program postiže interpoliranjem odnosno umetanjem dodatnih 
točaka između skeniranih točaka, tako da se njihova boja izračunava na osnovi susjednih točaka. 
Riječ je dakle o poboljšanju rezultata skeniranja koji se temelji na procjeni, što može ali i ne mora 
poboljšati rezultat. Optička razlučivost je stvarna razlučivost skenera i jedina je bitna za kvalitetu 
skenera. Zato pri procjeni kvalitete skenera treba ponajprije obratiti pozornost na optičku 
razlučivost. Slika 1. prikazuje različite razlučivosti iste fotografije. Stoje razlučivost veća to je 
rezultat skeniranja bolji. 






Slika 1. Prikaz iste fotografije skenirane različitim razlučivostima 

Skenira se uglavnom iz dva razloga: da bi se slika gledala na zaslonu monitora ili da bi se otisnula 
na papiru. Pri skeniranju može se izabrati razlučivost s kojom se želi skenirati. Pri tome se često 
postavlja pitanje s kojom razlučivosti je pogodno skenirati za pojedinu namjenu. Formula za 
izračunavanje veličine skenirane slike na monitoru je: 



x„ = r 



X Y 

odnosno y m = r s 



25,4 



25,4 



gdje je: X širina predloška u mm, Y visina predloška u mm, r s razlučivost skeniranja u dpi, x m širina 
slike na zaslonu monitora u zaslonskim točkama i y m visina slike na zaslonu monitora u zaslonskim 

točkama. U tablici 1. prikazane su veličine predloška u mm, razlučivosti skeniranja u dpi i veličina 
slike na zaslonu monitora u zaslonskim točkama za neke karakteristične formate. 

Tablica 1. Veličine predloška, razlučivosti skeniranja i veličina slike na monitoru 



širina 

predlošk 

a [mm] 


visina 

predlošk 

a [mm] 


razlučivost 100 dpi 


razlučivost 200 dpi 


razlučivost 300 dpi 


veličina slike na 
zaslonu monitora u 
zaslonskim točkama 


veličina slike na 
zaslonu monitora u 
zaslonskim točkama 


veličina slike na 
zaslonu monitora u 
zaslonskim točkama 


130 


90 


512 


354 


1024 


709 


1535 


1063 


150 


100 


591 


394 


1181 


787 


1772 


1181 


210 


297 


827 


1169 


1654 


2339 


2480 


3508 



Ako je poznata veličina predloška i unaprijed se zada željena veličina slike na monitoru moguće je 
izračunati s kolikom je razlučivosti potrebno skenirati fotografiju. Formula za izračunavanje 
razlučivosti skeniranja je: 



25,4 -x m 25,4 -j,, 
r, = — odnosno r = 



X 



gdje je: X širina predloška u mm, Y visina predloška u mm, r s razlučivost skeniranja u dpi, x m širina 
slike na zaslonu monitora u zaslonskim točkama i y m visina slike na zaslonu monitora u zaslonskim 
točkama. Ako je npr. veličina predloška na papiru 6,5x3,4 cm, a želi se veličina slike na zaslonu 
monitora u vodoravnom smjeru od 640 točaka onda je potrebno tu sliku skenirati s razlučivosti 250 
dpi s time da će veličina slike u uspravnom smjeru biti određena s razlučivosti skeniranja i u ovom 
slučaju iznosi 335 točaka. Ako je npr. veličina predloška na papiru 5,2x8,6 cm, a želi se veličina 
slike na zaslonu monitora u uspravnom smjeru od 768 točaka onda je potrebno tu sliku skenirati s 
razlučivosti 227 dpi s time da će veličina slike u vodoravnom smjeru biti određena s razlučivosti 
skeniranja i u ovom slučaju iznosi 463 točaka. 

Potrebno je napomenuti da se računanjem potrebne razlučivosti skeniranja dobivaju vrijednosti 
koje većina skenera nema. U svom izborniku upravljački program skenera najčešće nudi nekoliko 
osnovnih razlučivosti a ne mogućnost izbora kontinuirane razlučivosti. Najčešće razlučivosti koje 
upravljački program skenera nudi korisniku su: 100, 150, 200, 225, 300, 400, 600 i 1200 dpi. Znači 
da je prilikom izbora razlučivosti skenera prema izračunatoj vrijednosti razlučivosti potrebno 
odabrati najbližu razlučivost koju upravljački program skenera nudi korisniku. 

Ako se fotografija želi ispisati na pisaču onda je potrebno još uključiti u formulu i razlučivost pisača. 
Formula za izračunavanje širine i visine slike na pisaču je: 



r. X 



r. Y 



gdje je: X širina predloška u mm, Y visina predloška u mm, r s razlučivost skeniranja u dpi, r p 
razlučivost ispisa na pisaču u dpi, x p širina slike ispisana na pisaču u mm i y p visina slike ispisana 
na pisaču u mm. Npr. ako se predložak dimenzija 16,26x12,19 cm skenira s razlučivosti 100 dpi 
njena veličina na monitoru biti će 640x480 točaka. Ako se nakon toga ta ista slika ispiše na pisaču 
razlučivosti 300 dpi njena veličina će biti 5,42x4,06 cm. 

Broj bita po boji 

Računalo može obrađivati samo digitalne podatke ili jednostavnije rečeno računalo može raditi 
samo s brojevima. Zato je sliku na neki način potrebno pretvoriti u brojeve. To se radi u dva 
koraka. U prvom se koraku slika podijeli na točke (broj točaka ovisi o razlučivosti skenera). Svaka 
se točka osvijetli i odbijeno svjetlo dovodi do osjetila koje svjetlost pretvara u električnu struju (ili 
napon). Stoje svjetlost jača, to je struja veća. Drugi korak je pretvorba iznosa struje u broj. Taj se 
postupak zove digitalizacija. Računalo radi s binarnim brojevima, pa se iznos struje pretvara u 
binarni broj. A/D pretvornik pretvara analogni električni signal u rasponu od V min do V max u brojeve 
od do 2 n -1 , gdje je n broj bita. Npr. 4-bitni A/D pretvornik pretvara ulazni napon od do 1 V u 
brojeve od do 15. To znači da će se cjelokupni raspon svjetlosti od crnog do bijelog prikazati s 16 
nijansi. Ljudsko oko može razaznati mnogo više nijansi. Primjerice zamislimo da se skenira ploha 
koja je najednom kraju potpuno crna, a prema drugom kraju postaje sve svjetlija da bi na kraju 
postala bijela. Ako se ta ploha opisanim postupkom pretvori u 16 nijansi sivoga, ljudsko će oko 
primijetiti stepenasti prijelaz sivih tonova. Zato je povoljnije pretvoriti raspon svjetlosti u binarni broj 
sa što više bita. Slika 2. prikazuje plohu s postupnim prijelazom od crne do bijele boje prikazanu s 
različitim brojem bita. Stoje broj bita veći, to je rezultat skeniranja bolji. 




Slika 2. Prikaz plohe s postupnim prijelazom od crne do bijele boje s različitim brojem bita (s lijeva na desno: 
1 bit, 2 bita, 3 bita, 4 bita i 8 bita) 

8-bitni A/D pretvornik pretvara taj isti raspon u brojeve od do 255, 10-bitni A/D pretvornik od do 
1023, 12-bitni A/D pretvornik od do 4095 itd. A/D pretvornik s više bita preciznije će podijeliti isti 
ulazni raspon, tako da će se na njegovom izlazu dobiti preciznija digitalna informacija o stvarnom 
intenzitetu svjetla. Pri skeniranju slike u boji za svaku točku slike postoje tri fotoosjetila: za crvenu, 
zelenu i plavu boju. Zato je za svaku boju potrebno imati po jedan takav podatak. 

Broj bita koje skener koristi i broj boja povezani su na sljedeći način: c = 2" gdje je: n broj bita, a c 
broj boja. U tablici 2. je prikazan broj bita i odgovarajući broj boja. 



Tablica 2. Broj bita i broj boja 



broj bita (n) 


broj boja (2 n ) 


1 


2 


2 


4 


4 


16 


8 


256 


16 


65536 


24 


16777216 



Ovisno o razlučivosti i broju boja (odnosno broju bita) veličina slike zauzimati će različitu količinu 
memorije. Formula za izračunavanje veličine slike u memoriji u KB je: 



v = x m ■ y„ 



8192 



gdje je: x m veličina slike u zaslonskim točkama na monitoru u vodoravnom smjeru, y m veličina slike 
u zaslonskim točkama na monitoru u uspravnom smjeru, a n broj bita. U tablici 3. prikazane su 
neke karakteristične veličine slika na monitoru, broj bita i broj boja te veličina slike u memoriji. 

Tablica 3. Veličine slika na monitoru, broj bita (broj boja) i veličina slike u memoriji 



veličina slike u zaslonskim 
točkama 


broja bita/broj boja 


širina 


visina 


1/2 


2/4 


4/16 


8/256 


16/65536 


24/16777216 


640 


480 


38 KB 


75 KB 


150 KB 


300 KB 


600 KB 


900 KB 


800 


600 


59 KB 


117 KB 


234 KB 


469 KB 


938 KB 


1,4 MB 


1024 


768 


96 KB 


192 KB 


384 KB 


768 KB 


1,5 MB 


2,3 MB 


1152 


864 


122 KB 


243 KB 


486 KB 


972 KB 


1,9 MB 


2,8 MB 


1280 


1024 


160 KB 


320 KB 


640 KB 


1,3 MB 


2,5 MB 


3,8 MB 


1600 


1200 


234 KB 


469 KB 


938 KB 


1,8 MB 


3,7 MB 


5,5 MB 

U tablici 4. prikazane su veličine slika u ovisnosti o širini i visini predloška u mm, broju bita (broju 
boja) i razlučivosti skeniranja u dpi. Formula za izračunavanje veličine slike u KB je: 



v = 



X 



Y 2 
■r. 



25,4 25,4 



8192 



gdje X predstavlja veličinu predloška u horizontalnom smjeru u mm, Y predstavlja veličinu 
predloška u vertikalnom smjeru u mm, r s je razlučivost skeniranja u dpi, a n je broj bita. 

Tablica 4. Veličina slika u ovisnosti o širini i visini predloška, broju bita (broju boja) i razlučivosti skeniranja 







150 dpi 


300 dpi 


600 dpi 


širina 

predloška 

[mm] 


visina 

predloška 

[mm] 


1 bit 


8 bita 


24 bita 


1 bit 


8 bita 


24 bita 


1 bit 


8 bita 


24 bita 


210 


297 


266 KB 


2,1 MB 


6,2 MB 


1,0 MB 


8,3 MB 


24,9 
MB 


4,1 MB 


33,2 
MB 


99,6 
MB 


150 


100 


64 KB 


511 KB 


1,5 MB 


255 KB 


2,0 MB 


6,0 MB 


1,0 MB 


8,0 MB 


23,9 
MB 


130 


90 


50 KB 


398 KB 


1,2 MB 


199 KB 


1,6 MB 


4,7 MB 


797 KB 


6,2 MB 


18,7 
MB 



Potrebno je napomenuti da su u tablici 4. prikazane veličine slika bez sažimanja. Pri pohrani zapis 
se može sažeti da zauzme manje memorije. Zato se može dogoditi da konačni rezultat, polje na 
disku, zauzima manje memorije nego je to navedeno u tablici. Neki od tih grafičkih formata imaju u 
sebi uključeno sažimanje podataka tako da se veličina slike na npr. tvrdom disku može razlikovati 
od veličine slike u memoriji. Načelno se može reći da je povoljnije sliku skenirati sa što više bita po 
boji, ali se time povećava količina memorije potrebna za pohranu slike. Zato treba procijeniti koja je 
namjena slike i prema tome izabrati broj bita. 

Dinamički raspon skenera 



Čovjekovo oko je vrlo osjetljivo, tj. u stanju je vidjeti svjetlost vrlo niskog intenziteta. Osim te 
osjetljivosti, čovjek je u stanju vidjeti veliki raspon intenziteta svjetlosti. Razlika između intenziteta 
kontura koje čovjek vidi u noći bez mjeseca i podnevnog sunčevog sjaja je velika. Niti jedan uređaj 
nije u stanju registrirati ni reproducirati toliki raspon. Od skenera se to ni ne očekuje. Od njega se 
očekuje što vjernija reprodukcija koja se zabilježila na npr. emulziji filma, fotopapiru ili nekom 
drugom mediju koji je već zbog svojih ograničenja reducirao mogući tonski raspon. Dvije su vrste 
mogućih predložaka pogodnih za skeniranje: prozirni npr. dijapozitivi i neprozirni npr. fotografija na 
papiru. Svaki predložak ima svoje optičke karakteristike. Svjetlost koja dolazi na prozirni predložak 

djelomično se odbija, djelomično prolazi i djelomično apsorbira. Suma tih triju komponenti uvijek je 
jednaka ulaznoj svjetlosti. Dinamički raspon skenera je logaritam omjera između maksimalne 
svjetlosti koju fotoosjetljivi elementi detektiraju i minimalne svjetlosti (tame) koju fotoosjetljivi 
elementi detektiraju. Što se skeniranjem može dobiti više sivih nijansi ili boja to je dinamički raspon 
skenera veći. Dinamički raspon se računa kao 20-log(2 n ) gdje n predstavlja broj bita po boji. U 
tablici 5. prikazani su broj bita po boji, broj tonova po boji, ukupni broj boja, teoretski dinamički 
raspon i tonski raspon za neke karakteristične vrijednosti kod skenera. 

Tablica 5. Broj bita po boji, broj tonova po boji, ukupni broj bita i boja te dinamički raspon 



broj bita po boji 


broj tonova po boji 


ukupni broj bita 


ukupni broj boja 


dinamički raspon [dB] 


8 


256 


24 


16777216 


48 


10 


1024 


30 


1073741824 


60 


12 


4096 


36 


68719476736 


72 


16 


65536 


48 


2,81475*10 14 


96 



Brzina skeniranja 

Većina proizvođača navodi brzinu skeniranja u cm/s. Radi se o brzini pomicanja glave kod 
skeniranja. Taj podatak u većini slučajeva nema nikakvo značenje, jer je prolaz glave preko 
predloška samo jedna od komponenti koje utječu na stvarnu brzinu skeniranja. Na nju mnogo više 
utječu broj prolaza skenera, brzina prijenosa podataka, brzina obrade podataka u skeneru te 
brzina i praktičnost upravljačkog programa koji dolazi sa skenerom. 

Broj prolaza skeniranja 

Prvi skeneri koji su se pojavili mogli su skenirati samo crno-bijelu sliku. Korak prema skeniranju u 
boji je skeniranje slike tri puta: kroz crveni, zeleni i plavi filtar. To zahtijeva tri skeniranja, pa je tri 
puta sporije. Troprolazni su skeneri danas vrlo rijetki te se najčešće susreću jednoprolazni, koji sve 
tri boje skeniraju u jednom prolazu. 

Sklopovsko sučelje skenera 



Skeneri su uređaji koji se spajaju na računalo posredstvom sklopovskog sučelja ili priključkom na 
vanjsku sabirnicu. Postoji više načina da se to ostvari: SCSI sučelje, dvosmjerna paralelna vrata, 
vlastite kartice koje dolaze sa skenerom te USB sučelje. Danas se skeneri najčešće spajaju na 
računalo preko USB sučelja. 

Upravljački program skenera 

Skener je vrlo važan u postupku skeniranja, no to je tek polovica sustava za skeniranje. Druga 
polovica jest upravljački program. Dobar skener i loš upravljački program dati će mnogo lošiji 
rezultat nego lošiji skener i odlični upravljački program. Svaki skener dolazi sa svojim upravljačkim 
programom. U načelu s upravljačkim programom koji dolazi uz jedan skener nije moguće skenirati 
na skeneru drugog proizvođača. Većina skenera namijenjena je radu na IBM PC sukladnim 
računalima i Macintosh računalima. Kvaliteta upravljačkog programa utječe ne samo na kvalitetu 
postignutog krajnjeg rezultata, nego i na brzinu rada. Od upravljačkog programa očekuje se da 
podržava sve posebnosti skenera, da omogućava brzo i jednostavno skeniranje i potpuni nadzor 
nad svim parametrima skeniranja. 

Postupak skeniranja 

U postupku skeniranja osim kvalitete skenera i upravljačkih programa odgovornost za konačne 
rezultate snosi i osoba koja skenira. Razlog tome je relativna brojnost parametara skeniranja koji 
mogu potpuno izmijeniti izgled skenirane slike. Stoga je za uspješan rad neophodno razumijevanje 
utjecaja svakog od parametara na rezultat skeniranja. Postupak skeniranja započinje otvaranjem 
programa za obradu slika (npr. Adobe Photoshop, PaintShopPro, Corel PhotoPaint i si.). U 
izborniku svakog od tih programa postoji izbor za skeniranje. Nakon što se klikne na taj izbor 
pokrene se upravljački program za skeniranje. U tom se programu skeniranje najčešće odvija na 
sljedeći način: 



Pregled 
predloška 



Izbor područja 
skeniranja 



Podešavanje 
parametara 
skeniranja 



Skeniranje 




Pohrana 
rezultata 
skeniranja 



Slika 3. Dijagram tijeka postupka skeniranja 

Pregled predloška skeniranja 

Pregled (engl. previevv) je postupak kojim se na zaslonu monitora prikaže pojednostavljena slika 
predloška koji će se skenirati. To služi ponajprije tome da bi korisnik mogao izabrati koji dio slike 
želi skenirati. lako se na preglednom prikazu predloška skeniranja može u grubo procijeniti rezultat 
skeniranja (boje, svjetlina i dr.) pregled služi uglavnom izboru dijela predloška koji se želi skenirati. 
Na preglednom prikazu predloška mogu se uokviriti područja koja se žele skenirati. 

Parametri skeniranja 

Ovdje će biti prikazani i objašnjeni neki od važnijih parametara skeniranja. 

Broj bita 

Upravljački programi obično nude line-art, gravscale i full color način skeniranja. 

Line-art se rabi za skeniranje crno-bijelih predložaka najčešće crteža nastalih olovkom i koristi 1 bit 

za svaku točku slike. Takvi su predlošci primjerice tehnički nacrti. Line-art način skeniranja treba 

primijeniti ako se skenira tekst koji će se zatim raspoznavati programom za raspoznavanje teksta 

(engl. OCR). 

Gravscale se rabi za crteže i fotografije koje u sebi sadrže crno-bijele tonove te koristi 8 bita za 

svaku točku slike. Pogodan je za skeniranje crno-bijelih fotografija i crno-bijelih crteža koji sadrže 

nijanse sive boje. 

Full color (true color) način skeniranja predstavlja skeniranje u boji i koristi se za crteže i fotografije 

u boji te koristi 24 bita za svaku točku slike. Neki skeneri ili točnije njihovi upravljački programi 

nude i varijantu skeniranja u boji s ograničenom paletom od 256 boja. 

Histogram 

Histogram je dijagram o zastupljenosti pojedinih razina sive skale (kod pregleda u boji - obojenja u 
pojedinim kanalima za svaku boju) na izabranom području slike. Taj je dijagram važan pri izboru 
crne i bijele točke (engl. black spot, BS i white spot, WS), gama faktora te kao osnova za korekciju 
tonskih krivulja. 

Slika 4. Histogram za sliku u sivoj skali 

Slika 5. Histogrami za istu sliku u boji po kanalima (crvenom, zelenom i plavom) 

Izbor crne i bijele točke 

Fotoosjetljivi elementi intenzitet svjetlosti s predloška pretvaraju u numeričku vrijednost u rasponu 
koji je određen brojem bita po kanalu. O parametrima koji su zadani skeneru ovisi koje će 
vrijednosti sivoj skali (od 0% do 100% zacrnjenja) biti pridijeljene pojedinim numeričkim 
vrijednostima dobivenim u postupku skeniranja. Budući da predlošci često jako variraju u svojoj 
kvaliteti nužno je skeneru na neki način ukazati na tonsko područje kojem treba dati najviše pažnje 
i osjetljivosti. Zato prije skeniranja treba odrediti tzv. crnu i bijelu točku, tj. granične razine 
zacrnjenja. Neka se npr. koristi skener kojim će se skenirati slika u sivoj skali s 8 bita za svaku 
točku slike (razine sivoga označene su vrijednostima od do 255). Pridijeli li se crnoj točki 
vrijednost 15, a bijeloj vrijednost 232 (obično veći broj označava slabije zacrnjenje) onda će skener 
sve točke kojima tijekom skeniranja interno pridijeli razinu manju ili jednaku 15 računalu poslati kao 
potpuno crne (vrijednost 0), a one koje imaju razinu veću ili jednaku 232 kao potpuno bijele 
(vrijednost 255). U upravljačkim programima nekih skenera crna i bijela točka posredno se 
reguliraju kroz veličine nazvane svjetlina i kontrast (engl. brightness i contrast). lako su ti nazivi 
bliži svakodnevnom govoru, njihov smisao u skeniranju je upitan i rezultati nastali njihovim 
promjena obično su teže predvidljivi. 

Slika 6. a. originalna slika u sivoj skali; b. slika s BS=15 i WS=130; c. slika s BS=100 i WS=225 





Slika 7. a. slika sa svjetlinom +30; b. slika sa svjetlinom -30; c. slika s kontrastom +50; d. slika s kontrastom 
50 

Gama-faktor 

Podešavanje gama-faktora obično je usko vezano za izbor crne i bijele točke. Vrijednost gama- 
faktora (broj između 0,10 i 9,99) vezana je obično za srednji ton (engl. midtone) ali to ovisi o 
upravljačkom programu. Normalna (nekorigirana) vrijednost gama-faktora je 1,00 što znači da 
numerička razina koja odgovara zacrnjenju od 50% predstavlja točno aritmetičku sredinu crne i 
bijele točke. Numerički gledano, pomak srednjeg tona prema crnoj točci uvećava gama-faktor, a 
pomak prema bijeloj točci ga smanjuje. Utjecaj gama-faktora na samu sliku utječe na raspodjelu 
tonova koji se nalaze u srednjem području, tj. relativno daleko od crne i bijele točke. Pomak 
srednjeg tona prema crnoj točci (povećanje gama faktora) dovodi do toga da cijela slika postaje 
svjetlija. Kada se srednji ton pomiče prema bijeloj točci (smanjenje gama faktora) slika postaje 
tamnija. Kod slika u boji utjecaj gama-faktora može se prikazati tablicom: 

Tablica 6. Utjecaj gama-faktora na pojedine kanale 



gama-faktor za crvenu boju <1 


smanjenje udjela crvene boje 


gama-faktor za crvenu boju >1 


povećanje udjela crvene boje 


gama-faktor za zelenu boju <1 


smanjenje udjela zelene boje 


gama-faktor za zelenu boju >1 


povećanje udjela zelene boje 


gama-faktor za plavu boju <1 


smanjenje udjela plave boje 


gama-faktor za plavu boju >1 


povećanje udjela plave boje 





Slika 8. a. slika s gama-faktorom 0,4; b. slika s gama-faktorom 2,0 

Ostali parametri 

Postoji još parametara koji se mogu mijenjati kako bi se dobio željeni rezultat skeniranja, ali su oni 
previše složeni da bi se objasnili u ovom kratkom tekstu. O utjecaju i značenju tih parametara 
moguće je saznati iz pomoći programa za skeniranje (engl. Help) ili literature. 

Praktični savjeti 

U tablicama koje slijede prikazani su savjeti vezani uz vrste predloška i način skeniranja te upute o 

korekcijama skenirane slike s nekim parametrima objašnjenim prije. 

Tablica 7. prikazuje vrste predloška i kojim načinom je potrebno skenirati predložak. Tablica 8. 

prikazuje na koji način je moguće napraviti korekcije predloška s prethodno objašnjenim 

parametrima. 

Tablica 7. Vrste predloška i način skeniranja predloška 



Vrsta predloška 


Način skeniranja predloška 


Fotografija u boji 


Full color (true color) 


Crno-bijela fotografija 


Gravscale 


Tehnički nacrt 


Line-art 


Tekst za OCR 


Line-art ili gravscale 


Crno-bijeli crtež 


Line-art 


Crtež s nijansama sivoga 


Gravscale 



Tablica 8. Načini korekcije slike 



Nedostatak slike 


Način korekcije 


Previše tamna slika ili svjetla slika 


Upotreba brigtness-a ili izbor crne i bijele točke 


Previše ili premalo kontrasta u slici 


Upotreba contrast-a ili izbor crne i bijele točke 


Previše ili premalo crvene boje u slici 


Upotreba gama-faktora 


Previše ili premalo zelene boje u slici 


Upotreba gama-faktora 


Previše ili premalo plave boje u slici 


Upotreba gama-faktora 

